als_Latn dik_Latn sag_Latn
Përballja mes Tiranës dhe Makabi Tel Aviv duket si një mision i pamundur për bardheblutë. Por trajneri i skuadrës kryeqytetase, braziliani Ze Maria, mendon se skuadra e tij duhet të besojë se mund të kalojë turin, edhe pse përbëhet nga shumë të rinj.
Unë kam bërë 6-7 ditë stërvitje me disa lloj sistemesh për të luajtur. Ai 4-4-2 është më i lehtë për të gjithë skuadrën, mund të luajmë edhe 3-5-2. Djemtë e dinë se çfarë mund të bëjnë, çfarë mund të luajnë në ndeshje. E di që është ekip i ri, pjesa më e madhe e skuadrës është 18, 19 apo 20-vjeçare.
Kanë një javë kohë për të treguar potencialin e tyre, për të treguar se mund të luajnë në skuadra të tjera në Europë, në kampionate të mëdha. Liga e Europës është turneu i dytë për nga rëndësia për klube ndaj është një mundësi e mirë për ta për të treguar veten”, tha ai.
Për të ilustruar më mirë besimin se gjërat e pamundura bëhet realitet, Ze Maria tregoi një episod nga eksperienca e tij personale.
“Kam luajtur 46 ndeshje me kombëtaren, kam humbur në vitin 1996 përballë Nigerisë, me një kombëtare që kishte në përbërje Roberto Karlos, Dida, Bebeto apo Ronaldo. Dukej e pabesueshme para ndeshjes. Përfunduam Olimpiadën e vitit 1996 në vendin e tretë.
Në futboll gjithçka është e mundur, gjithçka. Ndaj jemi këtu të mundohemi të luajmë, të bëjmë më të mirën. Këta djem duan të tregojnë veten. Jemi këtu që të mundohemi të fitojmë ndeshjen, do të jetë shumë e vështirë por do të bëjmë më të mirën”, tha braziliani.
I pyetur nëse e besonte si të mundshëm kualifikimin, ai nuk ngurroi të pohonte. “Sigurisht, kemi folur shumë gjatë javës për mentalitet të fortë, se çfarë mund të bëjnë. Jam i pari që besoj te lojtarët e mi, duhet t’ua tregoj këtë. Ata kanë fuqi, cilësi, i kanë të gjitha gjërat që duhet për t’u shfaqur mirë nesër”, deklaroi braziliani.
als_Latn als_Latn als_Latn als_Latn als_Latn als_Latn als_Latn